# data[].attributes.body
Svrha: omogućiti sudionicima da slobodno govore, bez pritiska.

Materijal: kartice s pitanjima, unaprijed pripremljene teme

Trajanje: 20 minuta

Opis: Nastavnik podijeli razred u 2 grupe jednake veličine. Te grupe tvore 2 kruga. Jedan krug je unutarnji, a drugi vanjski. Sudionici se gledaju u oči.

Nastavnik potom zada temu ili pripremljene kartice s pitanjima. Na znak početka sudionici počnu govoriti o temi ili odgovaraju na postavljeno pitanje. Nastavnik odredi npr. 2 minute za svaku rundu. A unutar te 2 minute oba sudionika govore.

Nakon isteka te dvije minute, unutarnji krug ostaje, a vanjski ide za jedno mjesto u smjeru kazaljke na satu. Sudionici opet imaju 2 minute vremena. Mogu govoriti o istoj temi ili o nekoj novoj, ovisno o tome što nastavnik odredi.

Pitanja ovise o temi koju obrađujete s učenicima. Primjer: Moda i ljepota

- Što oblačiš za izlazak?

- Što muškarci / žene moraju učiniti da bi dobro izgledali?

- Dobio/-la si 500 eura za odjeću i kozmetiku. Što ćeš kupiti?

- Jedan dan možeš izgledati drukčije. Kako bi izgledao/-la?

- Kakvu odjeću nosiš u svakodnevnom životu?

- Koliko često ideš frizeru / kozmetičaru i sl.?

- Koji ti se stil oblačenja sviđa i zašto?

- Kako izgleda tvoja jutarnja rutina?

itd.

# data[].attributes.body
Svrha: postavljanje pitanja, upoznavanje, pogađanje

Materijal: papir, nešto za pisanje

Trajanje: 15 minuta

Opis: Svaki učenik napiše 3 rečenice o sebi. Svaku rečenicu na zasebni papir. Potom zgužvaju taj papir da izgleda kao gruda. Na znak nastavnika bacaju te grude u svim smjerovima (prema drugim učenicima). Nakon toga uzimaju po 3 grude, razmotaju ih i na temelju onoga što pročitaju, pokušavaju pogoditi o kome je riječ.

A mogu pročitati što piše i pitati osobu za koju misle da jest, je li to on/ona? (Nora, do you like reading books?). Tako tvore pitanja.

Naprednije grupe mogu dok pišu o sebi koristiti veznike (Kad sam bio mali, išao sam u šumu svaki vikend s djedom.; Nakon što sam diplomirao, putovao sam svijetom godinu dana….)

Ako je grupa velika, neka napišu po jednu rečenicu, tj. neka naprave jednu grudu. Inače bi moglo dosadno. Nemaju strpljenja toliko slušati jedni druge.

# data[].attributes.body
Svrha: vježbanje opisa puta, pravaca, imperativ

Materijal: eventualno stolice kao prepreke, 2 šala / marame

Trajanje: 10 minuta

Opis: Nastavnik podijeli razred u 2 grupe. Iz svake grupe sudjeluju po 2 sudionika: robot i upravljač robotom. Ostali učenici su prepreke. Za svaku rundu drukčije se postave. Mogu raširiti ruke, leći i sl..

Robot ima zavezane oči i sluša samo ono što mu govori njegov „upravljač“. Radi lakšeg odvijanja aktivnosti, nastavnik na ploču može napisati naredbe: Idite ravno. Skrenite lijevo / desno. Stanite. Idite 2 koraka nazad i sl. Može se vježbati imperativ i za 2. lice jednine.

Pobjednik je tko prvi dođe na cilj, a cilj je odredio nastavnik. Nakon toga slijedi druga runda s novim robotom i upraviteljem.

# data[].attributes.headline
Kartice s riječima/asocijacijama za tvorbu rečenice

# data[].attributes.subject
Kartice s riječima/asocijacijama za tvorbu rečenice

# data[].attributes.body
Svrha: prepoznati glagol u infinitivu, vježbati tvorbu i strukturu rečenice, glagolska vremena

Materijal: kartice za učenike

Trajanje: 15 minuta

Opis: Nastavnik za ovu aktivnost treba prirediti kartice s riječima ili slikama. Potom te grupirane kartice (imenice, glagoli, pridjevi, priložne oznake) stavi na stol. Učenike možete podijeliti u parove ili neka rade samostalno.

Ovisno o tome koje riječi izvuku, rješenja mogu biti zabavna. Možete zadati glagolsko vrijeme (prezent, perfekt, preterit itd), a za naprednije grupe učenike možete ubaciti i deklinaciju pridjeva.

Primjer:

kartice: balerina, kišobran, plaža, plesati -> Balerina pleše s kišobranom na plaži.

# data[].attributes.body
Svrha: razlikovanje vrsta riječi, pamćenje, razbuđivanje

Trajanje: 5 minuta

Opis: Ovu jednostavnu igru možete upotrijebiti za zagrijavanje ili ako primijetite da su učenici umorni, na kraju radnog dana. Igra zahtijeva reakciju učenika te određene radnje. Na taj način učenici također povezuju vrste riječi s pokretom.

Primjer: tema je „stanovanje“ -> stan, stanovati, skupo

Na pridjev učenici ustaju i lupaju nogama; na imenicu plješću, na glagol dižu ruke u zrak.

# data[].attributes.headline
Mind-map / asocijacije u vidu fotografija

# data[].attributes.subject
Mind-map / asocijacije u vidu fotografija

# data[].attributes.body
Svrha: vježbanje vokabulara

Materijal: ploča, markeri, fotografije

Trajanje: 10-15 minuta

Opis: Nastavnik podijeli razred u 2 tima: tim A i tim B. Također podijeli i ploču na 2 dijela. Za svaki dio napiše pojam ili pričvrsti fotografiju.

Učenici stanu u 2 reda, jedan iza drugog. Na znak početka, učenici redom ispisuju riječi, asocijacije na zadani pojam / fotografiju. To mogu biti imenice, glagoli, pridjevi. Ako neki učenik ne zna riječ, ostali čekaju dok ne smisli nešto.

Tim koji je unutar zadanog vremena imao više točnih riječi, pobjeđuje.

Napomena: To je zgodna aktivnost kada se obrađuju teme koje imaju različite stavove, npr. život na selu ili u gradu; prednosti i nedostaci novih medija;

Također ako uspoređujemo razdoblja: barok vs renesansa i sl.

# data[].attributes.body
Svrha: učenje antonima, komparacija pridjeva, glagolska vremena, nepravilni glagoli

Trajanje. 5-10 minuta

Materijal: lopta

Broj sudionika: idealno za 10-12 sudionika radi dinamičnosti

Opis: Sudionici stoje u krug. Jedan sudionik kaže pridjev koji ima svoj antonim (npr. velik). Potom baca loptu drugom sudioniku koji mora reći suprotno značenje. Ako sudionik ne zna riječ, ispada iz igre. Pobjednik je onaj koji na kraju ostane u krugu.

Napomena. nastavnik može pripremiti pridjeve kao pomoć za započinjanje kruga.

Varijante:

I) komparacija pridjeva: npr. velik – veći – najveći

II) glagolska vremena: gehen – ging – bin gegangen

Ostali predmeti:

hrv. / glaz. / lik / pov.: autor – djela; razdoblje – obilježja; pojam – objašnjenje; godina - događaj

# data[].attributes.body
Svrha: razbuditi se i vratiti koncentraciju

Trajanje: 3 minute

Broj sudionika: neograničen

Opis: Trener otvara prozore u prostoriji. Nalaže sudionicima da koliko kod mogu i žele glasno i s užitkom zijevaju. Pri tome se trebaju istezati što više mogu. Trener naravno itekako sudjeluje. Kada svi istovremeno zijevaju, svi se sudionici opuste bez zadrške i mogu si dati oduška.

Učinak: Kada primijetite da ste umorni ili da ostali skrivaju zijevanje, vrijeme je za ovu vježbu. Nakon toga su sudionici opet fit.

U našoj se kulturi zijevanje smatra nekulturnim. Ali to je zapravo znak da nam nedostaje kisika. Tako ćemo udahnuti zraka i pokrenuti tok energije u organizmu.

# data[].attributes.body
Svrha: kretanje, zabava

Trajanje: 5 - 10 minuta

Broj sudionika: min. 8

Opis: Svaki sudionik dobije 3 štipaljke (po mogućnosti drvene jer su stabilnije od plastičnih). Prostor kretanja ograničen je krugom napravljenim od stolica. Nitko se ne smije kretati izvan tog kruga.

I runda - DAVANJE: U prvoj rundi sudionici trebaju ostalim sudionicima prikvačiti svoje štipaljke. Ali dok svoje štipaljke stavljaju na druge, i drugi njima stavljaju svoje. Nakon nekoliko trenutaka trčanja i smijanja, trener prekida aktivnost. Pobjednik je sudionik s najmanje štipaljki.

II runda - UZIMANJE: U drugoj rundi zadatak je ostalim uzeti štipaljke. Ali sudionici ne smiju štipaljke držati u ruci, već ih moraju prikvačiti na sebe – i to na vidljiva mjesta. S time da je svakom sudioniku prepušteno gdje će prikvačiti štipaljke. Neki znaju biti jako kreativni i biraju područja koja su teško dostupna (rubovi nogavica primjerice) ili su sama po sebi tabu.

Učinak: Ova aktivnost podsjeća na igru lovice. Sudionicima se obično svidi jer ih podsjeća da je život davanje i uzimanje. I da je važno to dvoje držati u ravnoteži.

# data[].attributes.body
Svrha: aktiviranje energije među sudionike

Trajanje: ca. 10 minuta

Broj sudionika: neograničen (paran broj)

Opis: Sudionici sjede/stoje nasuprot jedni drugima. Jedna osoba preuzima ulogu ogledala, druga osoba ostaje čovjek. Čovjek se promatra u ogledalu i vrši neke radnje (češlja se, umiva, pere zube, popravlja odjeću itd.). Ogledalo pokušava biti što vjernije ogledalo. Nakon nekoliko minuta, sudionici mijenjaju uloge.

Nastava stranih jezika: vježbanje fraza/riječi za opisivanje aktivnosti u danu

Učinak: Parovi su fokusirani te postaju aktivni.

# data[].attributes.headline
Ching – Chang – Chong (drukčija verzija igre „škare papir-kamen“)

# data[].attributes.subject
Ching – Chang – Chong (drukčija verzija igre „škare papir-kamen“)

# data[].attributes.body
Svrha: opuštanje

Trajanje: ca. 10-15 minuta

Broj sudionika: neograničeno

Opis: Sudionici su podijeljeni u dvije grupe i igraju varijantu poznate igre „škare-papir-kamen“ – „Ching – Chang – Chong“.

Tako predstavljaju različite figure:

·       samuraj – korak naprijed, kao da diže mač iznad glave i glasno viče „haaaiii“

·       tigar – kao da stoji na stražnje 2 noge izvučenih kandži i sprema se skočiti

·       bakica – sitnim koracima hoda prostorijom i prijeteći pokazuje kažiprstom

Pravila igre:

Ø  samuraj katanom ubija tigra = samuraj pobjeđuje

Ø  tigar poždere bakicu = tigar pobjeđuje

Ø  bakica kori samuraja = bakica pobjeđuje

Timovi se kratko povuku da dogovore koju će figuru izvesti. Potom staju nasuprot jedni drugih. Na znak trenera istovremeno izvode svoje figure. Potom trener proglašava pobjednika i daje toj grupi bod. Možete izvest tri runde i na kraju proglasiti pobjednika.

Učinak: Ova vježba je dobra ako su sudionici dugo radili na nečemu i pokazuju nemir. Na kratko vrijeme sudionici postaju djeca i na zabavan način se opuste.

# data[].attributes.body
Svrha: komunikacija, postizanje dogovora

Trajanje: ca. 10 – 15 minuta

Broj sudionika: ca 20 (može i više, ali bit će više grupa)

Opis: Sudionici su podijeljeni u dvije grupe, treća skupina je žiri. Grupe su na „pozornici“. Dobiju pojam. Imaju minutu da razmisle kako će to prikazati. Žiri odlučuje tko je bio bolji. Pobjednici možda dobiju neku nagradu.

Teme mogu biti: vjenčanje, pad aviona, neka bajka, lov na vještice.

Napomena: Ova aktivnost je dobra za predmete poput hrvatskog, povijesti, likovnog i sl. Učenici mogu prizorom „odglumiti“ scenu iz neke knjige ili neki povijesni događaj.

Učinak: Vježba potiče maštu i kreativnost. Drukčiji pristup materiji. Zabava.

# data[].attributes.body
Svrha: osvijestiti sudionike da postoji sila i protusila (akcija i reakcija)

Trajanje: ca. 2 minute

Broj sudionika: neograničen broj (paran broj)

Opis: Sudionici su u parovima i stoje jedan preko puta drugog. Jedan sudionik je osoba A, a drugi osoba B. Trener kaže osobama „A“ da dignu desnu ruku, a osobe „B“ trebaju dići lijevu ruku. Neka se dodiruju tim dlanovima. Potom trener kaže osobama „B“ da čvrsto svojim dlanom guraju ruku partnera (osobe „A“)

Učinak: Čim osobe „B“ počnu gurati dlanom, osobe „A“ automatski odguruju tu ruku. Ali to uopće nije bio zadatak. Oni su samo trebali držati podignutu ruku i zapravo su trebali popustiti na pritisak. Sudionici kroz igru uče danakcija automatski izaziva reakciju!

To je u poslu često vidljivo. Kada nas netko kritizira, reagiramo. Dobro je osvijestiti akciju/reakciju.

# data[].attributes.body
Svrha: rješavanje problema, vježba kretanja

Trajanje: ca. 10 minuta

Broj sudionika: 8 (ako je više sudionika, oformiti više grupa)

Opis: Poželjno je da se sudionici za ovu aktivnost već poznaju ili da su prije surađivali kako ne bi bilo problema zbog fizičkog kontakta.

Sudionici sjede/stoje u krugu ispruženih ruku u sredinu. Na riječ trenera zatvaraju oči i svakom rukom uhvate po ruku ostalih sudionika – po mogućnosti ne susjeda.

Kada je svaka ruka našla drugu ruku, sudionici otvaraju oči i pokušavaju razriješiti nastali čvor. Pri tome ne puštaju ruke.

Učinak: Ova vježba prvenstveno služi opuštanju i posebno je djelotvorna ako je se grupa tijekom zajedničkog rada „mentalno“ zapetljala i ne napreduje s nekim problemom.

# data[].attributes.body
Svrha: ispušni ventil

Trajanje: 2 - 5 minuta

Broj sudionika: neograničeno

Opis: Trener zamoli sudionike da svi istovremeno počnu glasno jaukati i kukati te uzdisati.

Učinak: Ova vježba je dobra i nimalo blesava kako se na prvu možda čini. Korisno je primijeniti vježbu kada je grupa frustrirana i ionako kuka i jauče.

# data[].attributes.body
Svrha: zajedničko rješavanje zadatka

Trajanje: ca. 10 minuta

Broj sudionika: 6-12

Materijal/priprema: prostirka/plahta (ca. 180x200 cm)

Opis: Na podu se nalazi raširena plahta. Uklonjeno je sve što bi moglo ometati (npr. stolice, stolovi i sl.). Svi sudionici stanu na plahtu i moraju tu plahtu preokrenuti. Pri tome sudionici ne smiju doticati tlo izvan plahte niti se rukama podupirati o pod. Ako se to dogodi, kreće se ispočetka.

Učinak: Vježba obično počne dosta kaotično. Ali vremenom zajedno nađu strategiju. Otkriju da su uspješni samo ako surađuju.

# data[].attributes.body
Svrha: jačanje tima

Trajanje: ca. 15 minuta

Broj sudionika: neograničen

Materijal/priprema: primjerak pripremljenog teksta (za svakog sudionika)

Priprema: Na papiru se nalazi tekst (vrsta teksta nebitna). Tekst bi trebao imati onoliko riječi koliko je sudionika.

Opis: Voditelj seminara podijeli tekst. Sudionici se nalaze raspršeni po prostoriji. Svaki sudionik treba pročitati jednu riječ. Ali nije određeno tko će pročitati koju riječ, a tijekom igre sudionici ne smiju međusobno razgovarati. Smiju se sporazumijevati neverbalno te kontaktom očima. Gestikulacija nije dopuštena. Ako više sudionika istovremeno izgovore istu riječ, kreće se ispočetka.

Učinak: Iako zvuči lagano, ova vježba to baš i nije. Sudionici moraju pronaći zajednički ritam kako ne bi upadali jedni drugima u riječ. Vježba zahtijeva neverbalnu komunikaciju i suradnju unutar grupe.

Varijanta 2: Sudionici trebaju izgovarati broj od 1 do xy (zadnji broj je ukupan broj sudionika).Također nema dogovora, već netko krene. Katkada grupe brže ostvare taj cilj, katkad im treba dulje vremena.

# data[].attributes.body
Svrha: zajedno riješiti zadatak

Trajanje: ca. 10 do 30 minuta

Broj sudionika: 4 – 30

Materijali/priprema: lagani dugi štap (npr. od bambusa)

Opis: Sudionici stoje u dva reda okrenuti jedni prema drugima. Kažiprst je ispruže otprilike u visini kukova, usmjeren prema osobi nasuprot (svi bi trebali biti otprilike na istoj visini). Trener na ispružene kažiprste stavlja štap. Nitko ne smije držati štap rukama. Kažiprsti moraju uvijek dodirivati štap.

Zadatak je da sudionici zajedno nježno polože štap na pod, nakon što ga trener položi njima na prste.

Zvuči lagano, ali se brzo ispostavi da je teško. Umjesto da lagano spuste štap na pod, obično se štap prevali na jednu ili drugu stranu i otkliže s prstiju. Trener može zadužiti 2 osobe da budu promatrači i vide drže li se članovi pravila. Ako grupi ne uspijeva provesti vježbu, trener im savjetuje da prvo porazgovaraju o strategiji pa da onda pokušaju.

Učinak: Sudionici će uočiti da bez komunikacije i dogovora ne mogu napredovati. Pogotovo ako predbacuju jedni drugima za neuspjeh. Važno je jasno podijeliti uloge, tj. odrediti jednu osobu koja će zadati ritam i upute.

# data[].attributes.body
Svrha: trenira kreativnost i aktivno slušanje, snaži osobu za komuniciranje

Trajanje: ca. 20 minuta

Broj sudionika: 9 – 30, male grupe (3-4 osobe)

Materijal/priprema: memory karte

Opis: Sudionici su u grupama po troje ili četvero. Ispred njih su memory karte (ne vide što je na njima). Prvi sudionik uzme kartu i počinje pričati priču koja odgovara motivu na karti. Potom kartu odlaže na stol tako da ostali ne vide što je bilo na njoj. Idući sudionik uzme sljedeću kartu i nadograđuje započetu priču. Potom i on/ona odlaže svoju kartu. I tako sve dok trener ne prekine vježbu. Osoba koja je trebala iduća nastaviti priču treba ponoviti priču ispočetka. Potom možete napravit još koju rundu.

Učinak: Napeta i istovremeno zabavna vježba koja zahtijeva interakciju i kreativnost sudionika. Povučeni, manje maštoviti sudionici dožive da su u stanju ispričati priču. Istovremeno sudionici vježbaju aktivno slušanje.

# data[].attributes.body
Svrha: brzo formiranje grupa (pogotovo kada su grupe velike)

Trajanje: ca. 5 minuta

Broj sudionika: nije određen

Materijal/priprema: slatkiši (bomboni, čokoladice i sl.)

Učinak: Sudionici se razvesele slatkom iznenađenju i spremniji su ići u tako posložene grupe, nego u grupe 1,2,3,4.

# data[].attributes.body
Svrha: formiranje nasumičnih parova; jačanje koncentracije i auditivnog opažanja, zabavno je

Trajanje: ca. 10 minuta

Broj sudionika: nije određen, ali paran broj

Materijal/priprema: male posude (od kinder jajeta ili rola filma za fotoaparat). Posudice su napunjene različitim materijalima (voda, pijesak, šljunak, grah, brašno, pero itd.). Svega je po dvoje. Šešir/kutija.

Opis: Sudionici iz šešira/kutije izvlače po posudicu. Zadatak sudionika je da partnera/partnericu nađu tako što hodaju po prostoriji i tresu posudicu. Svi moraju pažljivo slušati/osluškivati kako bi otkrili u kojoj drugoj posudici je sadržaj jednak onome u njihovoj.

Učinak: Ovakav način traženja para trenira auditivno opažanje. To može dobro doći kod nekih drugih vježbi. Uz to je i zabavno.

# data[].attributes.body
Svrha: formiranje nasumičnih parova

Trajanje: ca. 10 minuta

Broj sudionika: po želji, paran broj

Materijal/priprema: Naći narodne/mudre izreke, citate iz Biblije i sl.. Zapisati na papiriće/karton i to na način da je prvi dio citata na gornjoj polovici kartice, a drugi dio na donjoj polovici – npr. Jabuka ne pada / daleko od stabla. Izrežite kartice po sredini. Šešir / kutija.

Opis: Sudionici izvlače po karticu iz šešira/kutije. Zadatak sudionika je da nađu drugu polovicu izreke i tako svog partnera/partnericu. Da bi to učinili, moraju međusobno komunicirati.

Učinak: Svi sudionici razgovaraju jedni s drugima. Dodatno testiraju svoje znanje i eventualno nauče nešto novo. Tako mogu nastati zanimljivi razgovori, katkad i filozofske rasprave, a sudionici možda otkriju i neke zajedničke osobine/interese.

Napomena: slično je i sa SLAGALICAMA (razglednice/fotografije razrezati na broj članova grupe)

# data[].attributes.body
Svrha: predstaviti se u kratkom vremenskom roku

Trajanje: ca 30 sekunda po sudioniku

Broj sudionika: neograničen

Materijali: kutija šibica, vatrootporna zdjela/pod/kutija

Opis: Sudionici stoje ili sjede u krugu. Kutija šibica ide redom. Osoba kod koje su šibice, zapali jednu i predstavlja se dok šibica gori. Čim šibica izgori, kutija se šalje dalje.

POZORNOST: Pazite da niste u blizini nečega što je lako zapaljivo i pazite na manje spretne osobe.

Učinak: Igra je zabavna. Izvedite vježbu kada planirate prvo kratko predstavljanje sudionika, a kasnije i pobliže upoznavanje. Ova vježba trenira retoriku jer sudionike tjera da kažu ono što je važno. Dodatan bonus: oni koji vole puno govoriti, moraju biti kratki.

Napomena: Ova vježba je dobra i za ponavljanje gradiva. Učenici moraju brzo sažeti najvažnije informacije ili objasniti neke pojmove / događaje i sl.

# data[].attributes.body
Svrha: upoznavanje, razmišljanje o vlastitoj osobnosti

Trajanje: ca 30 minuta

Broj sudionika: 4-12

Materijali: po grupi papir (flipchart), flomasteri (4 različite boje)

Opis: Sudionici sjede za stolom ili na podu. Važno je da imaju dovoljno prostora. Svaki sudionik dobije list papira (flipchart) i flomastere (4 boje). Trener potom zamoli sudionike da osmisle svoj grb. Smiju pisati ili crtati/bojati. Trener može postaviti sljedeća pitanja kao pomoć:

·       Tko sam?

·       Čime se profesionalno bavim?

·       Koje su moje jakosti?

·       Što bi moj najveći kritičar rekao o meni?

·       Što bi moja najbolja prijateljica/moj najbolji prijatelj rekao o meni?

·       Koji bi mogli biti moji simboli?

Na kraju sudionici predstave grb u plenumu i objasne zašto on izgleda tako kako izgleda.

Učinak: Ova vježba dobra je za upoznavanje jedni drugih i ima dodatan vrijedan učinak: Pomoću samostalno napravljenog grba sudionici se sami predstavljaju – opisuju svoje posebnosti i razmišljaju o njima. Stoga je ova vježba zanimljiva za seminare s naglaskom na „razvoj osobnosti“. Tijekom edukacije grb se može iznova upotrebljavati i dalje razvijati.

Nakon kratke faze razmišljanja sudionici u pravilu dobro prihvate zadatak i budu kreativni. Često po završetku seminara nose grb sa sobom doma.

# data[].attributes.body
Svrha: opuštanje

Trajanje: 20-30 minuta

Broj sudionika: 10-20

Materijali: fotografije iz novina/čpasopisa ili neke druge fotografije

Opis: Sudionici sjede u krugu. U sredini (na stolu ili na podu) nalaze se fotografije/slike. Svaki sudionik uzme jednu s kojom se identificira ili neku koja ga asocira na nešto osobno. Sudionici potom redom pokazuju ostalima sliku/fotografiju i ispričaju im sve što im padne na um vezanu uz tu sliku/fotografiju, npr. dojmovi, doživljaju, osjećaji ili asocijacije.

Učinak: Sudionici se kroz malo zaigran način upoznaju jer o sebi kažu nešto više od samih činjenica. Sudionici su u pravilu otvoreniji za ovu vježbu ako je tema seminara osobnosti ili samoevaluacija

# data[].attributes.body
Svrha: upoznavanje, traženje sličnosti/zajedničkih obilježja

Trajanje: ca 25 minuta

Broj sudionika: neograničen; u malim grupama od 3 ili 4 osobe

Materijali: po grupi papir (flipchart), flomasteri

Opis: Sudionici su podijeljeni u grupe po tri osobe (po potrebi i po 4 osobe). Svaka grupa dobije papir. Unutar 10 minuta trebaju kroz razgovor otkriti i zabilježiti koja interese, obilježja ili iskustva

·       imaju SVI članovi grupe

·       dva člana imaju zajedničko

·       ima svaki neovisno o drugima (samo on/ona)

Na kraju grupa ili netko iz grupe predstavi rezultate ostalim grupama.

Važno je da svaki član samostalno odluči o tome što će reći o sebi.

Učinak: Za vrijeme vježbe zna doći do žustrog razgovora o tome što je svatko spreman reći o sebi i što će na kraju zabilježiti na papir. Često se dogodi da grupe imaju različite rezultate: jedni se fokusiraju na poslovne aspekte, drugi uglavnom na privatne, a neki imaju i jedno i drugo.

Sudionici tijekom izlaganja često budu iznenađeni kako su grupe različito definirale pojam „upoznavanje“.

Ova vježba je zanimljiva za seminare na kojima se obrađuju teme: komuniciranje i informiranje.

# data[].attributes.body
Grupirane su po temama: upoznavanje, formiranje grupa, komunikacija, aktiviranje / opuštanje, aktivnosti za nastavu stranog jezika i ostale predmete

# data[].attributes.body
Dokument je u wordu pa pitanja možete prilagodite skupinama s kojima radite.